Tom (74) het die kerk vir ’n winskopie gekoop en alles weer laat regmaak. “As ek nie meer daar is nie, kan my vrou nog aangaan en die plek bestuur sodat sy nog op haar eie kan geld maak daaruit,” sê hy.
Volgens hom is dit belangrik om ’n kerk spesifiek vir motorfietsryers te bestuur omdat die lidmate nie “gewone mense” is nie.
“In enige kerk gaan mense jou snaaks aankyk sodra jy daar instap met ’n leerbaadjie, oorbelle en tatoes,” sê McDermid. “Dit is nodig vir bikers om hulself te kan wees. Die taalgebruik is ook anders. Enig­iemand is welkom, maar jy gaan dalk sukkel om alles te verstaan waaroor ons praat.”
“Partykeer moet jy tog vir die mense sê – dis nie hoe jy praat in ’n kerk nie,” sê McDermid ernstig. “Party ouens vloek regtig lelik. Maar jy sal verbaas wees hoe vinnig die ouens daarby inval om
Die Ecclesia werk tans hard daaraan om ’n sopkombuis te begin en ’n projek om die jeug te help. “Ons moet die laaities hier in Brakpan van die straat af kry,” sê McDermid. “Dit is vir my baie belangrik. En dít is hoe ons die Koninkryk van die Here gaan vergroot.”